cyanic-selkie/wikianc huggingface dataset:
สรชาติ วิชย สุวรรณพรหม
งานการเมือง
พ.ศ. 2554 ว่าที่พันตรีสรชาติ ลงสมัครรับเลือกตั้งในพื้นที่เขต 1 จังหวัดหนองบัวลำภู ในนามพรรคภูมิใจไทย แต่ก็ไม่ได้รับเลือกตั้ง โดยพ่ายแพ้ให้กับ นายพิษณุ หัตถสงเคราะห์ จากพรรคเพื่อไทย
ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 56 แต่ไม่ได้รับเลือกตั้ง
ทะแกล้ว ศุษิลวรณ์
พลอากาศเอก ทะแกล้ว ศุษิลวรณ์ (เกิด 19 ตุลาคม พ.ศ. 2467) อดีต ผู้บัญชาการทหารอากาศ คนที่ 9 ดำรงตำแหน่งช่วงระหว่างปี พ.ศ. 2522 – พ.ศ. 2525
ประวัติส่วนตัว
พล.อ.อ. ทะแกล้ว เกิดเมื่อวันที่ 19 ตุลาคม พ.ศ. 2467 จบการศึกษาระดับชั้นมัธยมศึกษาจากโรงเรียนมัธยมวัดเทพศิรินทร์ โรงเรียนเตรียมทหารบก โรงเรียนการบิน โรงเรียนเสนาธิการทหารอากาศ และวิทยาลัยป้องกันราชอาณาจักร
จนกระทั่งในวันที่ 1 ตุลาคม พ.ศ. 2522 พล.อ.อ. ทะแกล้ว จึงได้ขึ้นดำรงตำแหน่งผู้บัญชาการทหารอากาศ สืบต่อจาก พล.อ.อ. พะเนียง กานตรัตน์ ที่เกษียณอายุราชการแต่ดำรงตำแหน่งได้เพียง 2 ปีก็ถึงแก่อสัญกรรมเมื่อปี พ.ศ. 2525 ที่ ประเทศมาเลเซีย โดย พล.อ.อ. ประพันธ์ ธูปะเตมีย์ ขึ้นมาดำรงตำแหน่งแทน
ชูศักดิ์ สิริสุทธิ์
พระคุณเจ้า ยอแซฟ ชูศักดิ์ สิริสุทธิ์ เป็นมุขนายกองค์ที่ 3 แห่งเขตมิสซังนครราชสีมา พื้นเพเป็นชาวราชบุรี ได้รับแต่งตั้งเป็นมุขนายกเขตมิสซังนครราชสีมาเมื่อวันที่ 30 พฤศจิกายน ค.ศ. 2006
ซาลาเปาทับหลี
ประวัติ
ในปี 2495 ได้เกิดไฟไหม้ครั้งใหญ่ในตลาดท่าข้าม ร้านค้าของนายยกกว้างถูกไฟไหม้หมดเนื้อหมดตัว จึงเดินทางกลับบ้านมาอาศัยอยู่กับครอบครัวดั้งเดิมและเริ่มทำซาลาเปาขายช่วยเหลือครอบครัว ได้ถ่ายทอดวิธีทำซาลาเปา ให้นายไฮ้กว้าง และ นาย ฮ่อกว้าง ฮั่นบุญศรี น้องชาย ได้ดำเนินกิจการสืบทอดกันมาจนถึงปัจจุบัน โดยคุณนิตยา งั่นบุญศรี ลูกสาวของนายอุ่ยกว้าง งั่นบุญศรี เป็นผู้ดำเนินกิจการต่อ นับว่าเป็นภูมิปัญญาของบ้านทับหลี ที่ได้สืบทอดจากรุ่นสู่รุ่น เป็นระยะเวลากว่า 50 ปี และได้ถ่ายทอดไปยังคนในหมู่บ้าน ทำให้ปัจจุบันสองข้างทางถนนในหมู่บ้านจะมีร้านจำหน่ายซาลาเปาทับหลี สองข้างถนน กว่า 1 กม. จำนวน 48 ร้าน ซึ่งแต่ละร้านมีคุณภาพ รสชาติใกล้เคียงกัน
ชูศักดิ์ สิริสุทธิ์
ในวันที่ 10 กุมภาพันธ์ ค.ศ. 2007 ได้รับอภิเษกเป็นมุขนายกโดยพระคุณเจ้ายออากิม พเยาว์ มณีทรัพย์ มุขนายกกิตติคุณ ณ อาสนวิหารแม่พระประจักษ์ที่เมืองลูร์ด นครราชสีมา
กระแสเรียกสู่ชีวิตนักบวช
ต่อมาท่านได้รับการประกาศแต่งตั้งจากองค์สมเด็จพระสันตะปาปาเบเนดิกต์ที่ 16 ให้เป็นมุขนายกเขตปกครองมุขมณฑลนครราชสีมา ในวันที่ 30 พฤศจิกายน ค.ศ. 2006 และมีพิธีอภิเษกเป็นมุขนายกในวันที่ 10 กุมภาพันธ์ ค.ศ. 2007 ณ อาสนวิหารแม่พระประจักษ์ที่เมืองลูร์ด นครราชสีมา โดยมุขนายกกิตติคุณ พระคุณเจ้า ยออากิม พเยาว์ มณีทรัพย์ เป็นประธานและเป็นผู้อภิเษก
ประกาศแต่งตั้งมุขนายกเขตมิสซังนครราชสีมา
สำนักเลขาธิการสภาประมุขแห่งบาทหลวงโรมันคาทอลิกแห่งประเทศไทย ได้รับแจ้งข่าวจากสถานเอกอัครสมณทูตวาติกันประจำประเทศไทย แจ้งให้ทราบว่าสมเด็จพระสันตะปาปาเบเนดิกต์ที่ 16 ทรงแต่งตั้งบาทหลวงยอแซฟ ชูศักดิ์ สิริสุทธิ์ เป็นมุขนายก เขตปกครองมุขมณฑลนครราชสีมา เมื่อวันที่ 30 พฤศจิกายน ค.ศ. 2006
ความหมายของตราประจำตำแหน่ง
ดาว หมายถึง พระนางมารีย์พรหมจารี
ช่อซ่อนกลิ่น อันเป็นสัญลักษณ์ของนักบุญยอแซฟ ซึ่งเป็นนักบุญองค์อุปถัมภ์ของพระคุณเจ้าชูศักดิ์
พระคัมภีร์และศีลมหาสนิท เพราะปีที่ได้รับการอภิเษกเป็นปีพระวาจา
คติพจน์
“AD GLORIAM DEI”  แปลว่า “เพื่อพระสิริของพระเจ้า”
เนโอมี พาร์กเกอร์ เฟรลีย์
เนโอมี พาร์กเกอร์ เฟรลีย์ (Naomi Parker Fraley; 26 สิงหาคม ค.ศ. 1921 – 20 มกราคม ค.ศ. 2018) เป็นคนงานสงครามชาวอเมริกัน และเป็นแรงบันดาลใจของภาพ "วีแคนดูอิต!" ("เราทำได้!") โปสเตอร์ที่โด่งดัง ในช่วงสงครามโลกครั้งที่ 2 เธอทำงานโรงงานประกอบเครื่องบินของฐานนาวิกโยธินแอลามีดา และถูกถ่ายภาพขณะใช้เครื่องจักรและรูปถ่ายนี้เองที่กลายเป็นแรงบันดาลใจนำไปวาดโปสเตอร์ดังกล่าว ก่อนหน้านี้เป็นที่เข้าใจกันว่าหญิงสาวในภาพคือ เจรัลดีน ดอยล์ ภายหลังศาสตราจารย์จากมหาวิทยาลัยเซตันฮอลล์ ได้ออกมาแก้ความเข้าใจผิดนั้น
หลังสงคราม เธอทำงานเป็นพนักงานเสิร์ฟในพาล์มสปริงส์ รัฐแคลิฟอร์เนีย และแต่งงานสามครั้ง เธอเสียชีวิตใน ค.ศ. 2018 อายุได้ 96 ปี โดยมีบุตรชายและบุตรบุญธรรมอีกหกคนยังมีชีวิตอยู่ในขณะนั้น
ชีวิตในวัยเด็ก
เนโอมี เฟิร์น พาร์กเกอร์ เกิดที่เมืองทัลซา รัฐโอคลาโฮมา ในปี ค.ศ. 1921 เป็นลูกคนที่สามในแปดคนของโจเซฟ พาร์กเกอร์ และเอสเตอร์ เลส์ พ่อของเธอเป็นวิศวกรเหมืองแร่ ส่วนแม่ของเธอเป็นแม่บ้าน ครอบครัวย้ายจากนิวยอร์กไปแคลิฟอร์เนีย เธออาศัยอยู่ในแอลามีดา ในช่วงเวลาที่มีการโจมตีเพิร์ลฮาร์เบอร์ เธอและน้องสาวของเธอ เอดาจึงไปทำงานที่ฐานนาวิกโยธิน ซึ่งพวกเขาได้รับมอบหมายให้ทำหน้าที่ประกอบเครื่องบิน
เราทำได้!
ใน ค.ศ. 1942 ภาพของพาร์กเกอร์ได้รับการบันทึกที่โรงงานขณะกำลังใช้เครื่องกลึง และปรากฏในสื่อท้องถิ่นรวมถึง พิตส์เบิร์กเพรสส์ เมื่อวันที่ 5 กรกฎาคม ค.ศ. 1942 ปีต่อมาโปสเตอร์ "วีแคนดูอิต!" ของเจ โฮวอร์ด มิลเลอร์ก็ได้ปรากฏขึ้นในแคมเปญรณรงค์ขวัญกำลังใจคนงาน มิลเลอร์คงเห็นภาพของพาร์กเกอร์ในหนังสือพิมพ์ และใช้เธอเป็นต้นแบบในการวาดโปสเตอร์
การเสียชีวิต
เมื่อวันที่ 20 มกราคม ค.ศ. 2018 เธอเสียชีวิตในลองวิว รัฐวอชิงตัน เมื่ออายุ 96 ปี เดือนต่อมา ชีวิตของเธอได้รับการเฉลิมฉลองในรายการมรณกรรมของ BBC Radio 4 Last Word
รายชื่อบุคคลจากมหาวิทยาลัยทักษิณ
รายนามนิสิตเก่าและบุคคลสำคัญจากมหาวิทยาลัยทักษิณ เรียงชื่อตามลำดับอักษร
ฮอตไลน์บลิง
"ฮอตไลน์บลิง" (Hotline Bling) เป็นเพลงของแร็ปเปอร์ชาวแคนาดา เดรก ออกจำหน่ายเป็นซิงเกิลในวันที่ 31 กรกฎาคม ค.ศ. 2015 ผลิตโดยไนน์ทีน85 เพลงทำจากดนตรีเพลง "วายคานต์วีลิฟทูเกเดอร์" ของนักร้องอาร์แอนด์บี ทิมมี โทมัส หลังจากออกจำหน่าย เพลงถูกนำไปเปรียบเทียบกับเพลง "ชาชา" ของแร็ปเปอร์ชาวอเมริกัน D.R.A.M. ซึ่งเดรกมีความสนใจในการรีมิกซ์ นิตยสารแร็ปอัปเรียกเพลงนี้ว่า "คล้ายการนำเพลงของ D.R.A.M. มาร้องใหม่" (quasi-cover) เดรกเล่นเพลงนี้ครั้งแรกร่วมกับเพลง "ชาจด์อัป" และ "ไรต์แฮนด์" ในรายการ "OVO ซาวด์เรดิโอ" ตอนที่ 2 ทางช่องแอปเปิลมิวสิก ในวันที่ 26 กรกฎาคม ค.ศ. 2015 เพลงถูกนำไปร้องใหม่โดยนักร้องหลายคน รวมถึงดิสโคลเชอร์ และแซม สมิธ ในรายการบีบีซีเรดิโอ 1 ไลฟ์เลาจ์ ในสหราชอาณาจักร มิวสิกวิดีโอเป็นการรวมคลิปของเขากำลังเต้นอยู่ในห้องสีขาวและห้องที่มีแสงสีต่าง ๆ
"ฮอตไลน์บลิง" ขึ้นอันดับที่สองบนชาร์ตบิลบอร์ดฮอต 100 เป็นซิงเกิล 10 อันดับแรกของเดรกเพลงแรกในรอบสองปี และขึ้นสูงที่สุดในฐานะนักร้องนำ (ร่วมกับ "เบสต์ไอเอเวอร์แฮด") มิวสิกวิดีโอออกอากาศวันที่ 19 ตุลาคม ค.ศ. 2015 ผ่านทางแอปเปิลมิวสิก และวันที่ 26 ตุลาคม ทางวีโว
เอเชียนเกมส์ฤดูหนาว 2011
การแข่งขันกีฬาเอเชียนเกมส์ฤดูหนาว 2011 เป็นมหกรรมกีฬาเอเชียนเกมส์ฤดูหนาว ครั้งที่ 7 จัดขึ้นที่เมืองอัสตานา/อัลมาเตอ ประเทศคาซัคสถาน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 1 ของประเทศคาซัคสถาน จัดขึ้นใน พ.ศ. 2554
กีฬา
ในวงเล็บคือจำนวนเหรียญทองของแต่ละรายการที่แข่งขัน
รายชื่อภาพยนตร์ไทย พ.ศ. 2480
'''รายชื่อภาพยนตร์ไทย ที่ออกฉายครั้งแรกใน พ.ศ. 2480'''
พระธรรมโกศาจารย์
พระธรรมโกศาจารย์ เป็นสมณศักดิ์สำหรับพระราชาคณะชั้นธรรม ปัจจุบันพระราชทานเฉพาะแก่พระเถระฝ่ายมหานิกาย
ประวัติ
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระธรรมโกษา วัดประดู่ เป็นพระราชาคณะในคณะกลางฝ่ายอรัญวาสี ถึงสมัยรัตนโกสินทร์เป็นสมณศักดิ์พระราชาคณะชั้นสามัญ จนกระทั่ง พ.ศ. 2441 พระบาทสมเด็จพระจุลจอมเกล้าเจ้าอยู่หัวโปรดให้เลื่อนพระเทพโมลี (ยัง เขมาภิรโต) ขึ้นเป็นพระราชาคณะชั้นธรรมที่ "พระธรรมโกษาจารย์" เป็นรูปแรก
ฐานานุกรม
ผู้ได้รับพระราชทานสมณศักดิ์ที่พระธรรมโกศาจารย์ มีฐานานุศักดิ์ตั้งฐานานุกรมได้ 6 รูป คือ
ไฮน์ริช ฮิมเลอร์
ไฮน์ริช ลูอิทพ็อลท์ ฮิมเลอร์ (Heinrich Luitpold Himmler) เป็นหนึ่งในผู้นำพรรคนาซีในประเทศเยอรมนี และดำรงตำแหน่ง ไรชส์ฟือเรอร์-เอ็สเอ็ส ขององค์การ ชุทซ์ชตัฟเฟิล (เอ็สเอ็ส) รับผิดชอบด้านการคุมกำลังวัฟเฟิน-เอ็สเอ็สทั้งหมดในไรช์ เขาเป็นหนึ่งในผู้ทรงอิทธิพลที่สุดในไรช์ และเป็นผู้รับผิดชอบโดยตรงในการทำฮอโลคอสต์ชาวยิว ซึ่งสังหารชาวยิวกว่าหกล้านคน
ฮิมเลอร์เกิดเมื่อวันที่ 7 ตุลาคม ค.ศ. 1900 ในครอบครัวคาทอลิกชนชั้นกลางในเมืองมิวนิก เป็นบุตรคนที่สองในบ้าน บิดาเป็นครูในราชสำนักบาวาเรีย มารดาผู้เคร่งศาสนา ฮิมเลอร์เข้าโรงเรียนในเมืองลันทซ์ฮูทซึ่งบิดาเป็นรองครูใหญ่อยู่ที่นั่น เขาเป็นเด็กที่เรียนเก่งแต่มีสุขภาพไม่ดี เขาป่วยเกี่ยวกับกระเพาะอาหารและมีอาการป่วยอื่น ๆ ร่วม ในวัยเด็กเขาพยายามออกกำลังกายทุกวันเพื่อจะแข็งแรงขึ้น เขามีภาพลักษณ์ในวัยเด็กเป็นเด็กเรียนที่ไม่ค่อยเข้าสังคม
ฮิมเลอร์เคยรับใช้จักรวรรดิเยอรมันโดยการเป็นทหารในกองพันสำรองในช่วงสงครามโลกครั้งที่หนึ่ง หลังจากนั้นก็เข้าศึกษาด้านปฐพีวิทยา และเข้าร่วมกับพรรคนาซีใน ค.ศ. 1923 เมื่อพรรคนาซีล้มเหลวในการทำรัฐประหารโรงเบียร์ ฮิตเลอร์และบรรดาผู้นำของพรรคนาซีต่างถูกรัฐบาลจับกุมและต้องโทษจำคุก ฮิมเลอร์รอดคุกมาได้เนื่องจากพยานหลักฐานไม่เพียงพอ หลังพรรคนาซีเริ่มมีอำนาจ ในปี ค.ศ. 1929 ฮิตเลอร์ก็แต่งตั้งให้เขาเป็น ไรชส์ฟือเรอร์-เอ็สเอ็ส โดยตลอด 16 ปีที่เขาดำรงตำแหน่งนี้ เขาได้ทำให้หน่วยเอ็สเอ็สมีกำลังพลเพิ่มขึ้น จาก 290 นายเป็นกว่าล้านนาย เขาจัดตั้งค่ายกักกันนาซีตามคำสั่งของฮิตเลอร์ เขามีทักษะในการบริหารองค์กรและคัดเลือกคนเก่ง ๆเข้ามาทำงาน อาทิ ไรน์ฮาร์ด ฮายดริช เป็นต้น ในปีค.ศ. 1943 ฮิมเลอร์ได้ดำรงตำแหน่งควบทั้งผู้บัญชาการตำรวจและรัฐมนตรีมหาดไทย คอยควบคุมดูแลหน่วยรักษาความสงบเรียบร้อยและกำลังตำรวจทั้งหมดในไรช์ รวมถึงหน่วย เกสตาโพ (ตำรวจลับ)
ฮิมเลอร์มีความสนใจในด้านโหราศาสตร์และสิ่งลี้ลับ เขาได้ก่อตั้งองค์กร อาเนินแอร์เบอ (Ahnenerbe) เพื่อทำการวิจัยเกี่ยวกับพันธุ์ศาสตร์, ภูมิศาสตร์การเมือง, นิรุกติศาสตร์, มานุษยวิทยา, ประวัติศาสตร์, โบราณคดี, เทพนิยาย ตลอดจนเวทมนตร์คาถา ฮิมเลอร์มุ่งหวังใช้ผลการวิจัยเป็นเครื่องมือสนับสนุนลัทธิเชื้อชาติอารยันอันสูงส่ง มีการส่งหน่วยเพื่อสืบเสาะตามหาวัตถุในตำนานต่าง ๆ อาทิ หีบแห่งพันธสัญญา, ทวนศักดิ์สิทธิ์, จอกศักดิ์สิทธิ์
ฮิมเลอร์ยังจัดจัดตั้งหน่วยปฏิบัติการพิเศษ ไอน์ซัทซ์กรุพเพิน (Einsatzgruppen) และสั่งสร้างค่ายมรณะหลายแห่ง ด้วยการอำนวยความสะดวกของฮิมเลอร์นี้เอง ทำให้ชาวยิวกว่า 6 ล้านคนและชาวโรมานีอีกราว 2 ถึง 5 แสนคนถูกสังหารอย่างเหี้ยมโหด และตลอดช่วงการเรืองอำนาจของนาซี มีพลเรือนถูกสังหารไปราว 11 ถึง 14 ล้านคน ส่วนมากเป็นพลเรือนชาวโปแลนด์และโซเวียตรัสเซีย
ปลายสงครามโลกครั้งที่สอง ฮิมเลอร์ตระหนักว่าเยอรมนีกำลังจะแพ้สงคราม เขาจึงแอบเจรจาสันติภาพกับผู้แทนฝ่ายสัมพันธมิตรอย่างลับ ๆ เมื่อสถานีวิทยุบีบีซีแฉเรื่องนี้ในวันที่ 28 เมษายน ค.ศ. 1945 ฮิตเลอร์ก็สั่งปลดเขาจากทุกตำแหน่งและมีคำสั่งให้ตามจับกุมเขา หลังกรุงเบอร์ลินถูกโซเวียตตีแตก​ในวันที่ 30 เมษายน ค.ศ. 1945 ฮิมเลอร์ก็แฝงตัวเป็นพลเรือนเดินทางไปอย่างไร้จุดหมาย เขาถูกด่านตรวจของโซเวียตกักตัวไว้ในวันที่ 21 พฤษภาคม และถูกส่งตัวให้กับหน่วยทหารอังกฤษในเมืองลือเนอบวร์คในวันที่ 23 พฤษภาคม เขาถูกสอบสวนและรับสารภาพว่าตัวเองเป็นใคร ขณะที่ถูกแพทย์อังกฤษพิสูจน์อัตลักษณ์นั่นเอง เขาก็กัดไซยาไนด์ที่ซ่อนไว้ในปากและเสียชีวิตลงในเวลา 15 นาที ร่างของเขาถูกเผาบริเวณใกล้กับเมืองลือเนอบวร์ค
อิสระ ศรีทะโร
อิสระ ศรีทะโร (เกิดเมื่อวันที่ 18 มกราคม พ.ศ. 2523) เป็นผู้ฝึกสอนชาวไทย ปัจจุบันเป็นหัวหน้าผู้ฝึกสอนให้กับฟุตบอลทีมชาติไทยรุ่นอายุไม่เกิน 23 ปี
อาชีพผู้ฝึกสอน
ในเดือนพฤศจิกายน พ.ศ. 2558 เขาได้เริ่มทำงานเป็นผู้ฝึกสอนให้กับ ชัยนาท ฮอร์นบิล ในไทยลีก
9814072356
9814072356 หรือ 9,814,072,356 เป็นกำลังสองของ 99066 และเป็นกำลังสองสมบูรณ์ตัวที่ 87 และจำนวนที่ใหญ่ที่สุดที่ใช้เลขโดด 0-9 เพียงครั้งเดียว ในเลขฐานสองและสาม เลขโดดหกตัวลงท้ายเหมือนกัน (100100)
อิสระ ศรีทะโร
เกียรติประวัติ
เป็นคนรักครอบครัว
เจ้าหญิงมารี หลุยส์แห่งบูร์บง-ปาร์มา
เจ้าหญิงมารี หลุยส์แห่งบูร์บง-ปาร์มา (Marie Louise Pia Theresa Anna Ferdinanda Francisca Antonia Margaret Josepha Carolina Blanche Lucia Apollonia;17 มกราคม ค.ศ. 1870 – 31 มกราคม ค.ศ. 1899) ทรงเป็นพระธิดาองค์โตของโรเบิร์ตที่ 1 ดยุคผู้ปกครองรุ่นสุดท้ายแห่งปาร์มา พระองค์ทรงได้กลายเป็นเจ้าหญิงพระชายาแห่งบัลแกเรียเมื่อพระนางได้อภิเษกสมรสกับเฟอร์ดินานด์แห่งบัลแกเรีย ซึ่งดำรงพระอิสริยยศเป็นมกุฎราชกุมาร(ต่อมาได้กลายเป็นพระเจ้าซาร์หลังจากพระนางสิ้นพระชนม์) พระองค์ทรงเป็นพระมารดาของพระเจ้าซาร์บอริสที่ 3 แห่งบัลแกเรีย
1870 1899
ไดซูเกะ ไนโต
นอกจากนี้แล้ว ไดซูเกะ ไนโต ยังได้ร่วมแสดงในซีรีส์แนวโทกูซัตสึ ในเรื่อง TOMICA ฮีโร่ เรสคิวฟอร์ซ (トミカヒーロー　レスキューフォース) อีกด้วย
อัลโซชปราคซาราทุสทรา (ชเตราส์)
อัลโซชปราคซาราทุสทรา (Also sprach Zarathustra; Thus Spoke Zarathustra, Op. 30) เป็นซิมโฟนิกโพเอ็มโดยริชชาร์ท ชเตราส์ แต่งขึ้นในปี ค.ศ. 1896 โดยได้แรงบันดาลใจมาจากวรรณกรรมภาษาเยอรมัน Also sprach Zarathustra ของฟรีดริช นีทเชอ ออกแสดงครั้งแรกที่แฟรงเฟิร์ต โดยชเตราส์เป็นผู้อำนวยเพลงด้วยตนเอง
ชเตราส์แบ่งงานดนตรีออกเป็น 9 ส่วน โดยตั้งชื่อแต่ละส่วนตามชื่อบทในวรรณกรรมต้นฉบับของนีทเชอ ได้แก่
ดนตรีบรรเลงช่วงเบิกโรง (fanfare) จากซิมโฟนิกโพเอ็มชิ้นนี้มีชื่อว่า "Sunrise" หรือ "Dawn" เป็นที่รู้จักอย่างกว้างขวางในวัฒนธรรมสมัยนิยม หลังจากสแตนลีย์ คูบริก นำมาใช้ในภาพยนตร์ 2001 จอมจักรวาล ในปี ค.ศ. 1968 โดยปรากฏอยู่ในภาพยนตร์ 3 ครั้ง แต่ละครั้งจะสื่อถึงวิวัฒนาการครั้งสำคัญของมนุษยชาติ หลังจากได้สัมผัสกับหินดำ คือ จากลิงเอปเป็นมนุษย์, การเข้าสู่ยุคอวกาศ, และความก้าวหน้าทางเทคโนโลยีขั้นสูง นอกจากนั้นยังนิยมใช้เป็นเพลงเปิดตัวนักกีฬา ทีมกีฬา หรือศิลปินหลายคน เช่น เอลวิส เพรสลีย์ นำมาใช้เปิดก่อนขึ้นเวทีแสดงในช่วงทศวรรษ 1970  หรือ ริก แฟลร์ นักมวยปล้ำทีเอ็นเอ ก็ใช้เป็นเพลงเปิดตัวก่อนเข้าสนาม
การท่องเที่ยวทางเพศ
การท่องเที่ยวทางเพศ (sex tourism) เป็นการท่องเที่ยวที่เน้นการมีเพศสัมพันธ์กับโสเภณีเป็นกิจกรรมหลักในการท่องเที่ยว โดย สมาคมท่องเที่ยวโลกของสหประชาชาติให้คำจำกัดความไว้ว่า "การท่องเที่ยวที่ถูกจัดขึ้นโดยใช้โครงสร้างและเครือข่าย โดยมีจุดประสงค์เพื่อใช้บริการทางเพศในจุดหมายปลายทางของที่ท่องเที่ยว"
การจัดการท่องเที่ยวทางเพศอาจแบ่งเป็นสองรูปแบบหลักคือ การจัดในประเทศและการจัดในต่างประเทศ ธุรกิจการท่องเที่ยวทางเพศนี้เป็นธุรกิจที่มีผลประกอบการสูงเป็นจำนวนเงินหลายล้านต่อปี ซึ่งมีหลายฝ่ายที่สนับสนุนว่าการท่องเที่ยวทางเพศส่งผลดีในเชิงท่องเที่ยวให้กับธุรกิจประเภทอื่นนอกเหนือจากธุรกิจทางเพศ เช่น ธุรกิจการบิน ธุรกิจร้านอาหาร ธุรกิจโรงแรมได้ แม้กระนั้นปัญหาที่เกิดขึ้นจากการท่องเที่ยวทางเพศที่เห็นได้ชัดได้แก่ ปัญหาการซื้อขายมนุษย์และโสเภณีเด็ก
จุดหมายของการท่องเที่ยวทางเพศที่เป็นที่นิยมมักจะเป็นประเทศที่ไม่มีกฎหมายการค้าประเวณี หรือประเทศที่มีกฎหมายห้ามแต่ไม่ได้ดำเนินการ เช่น คอสตาริกา, คิวบา,  สาธารณรัฐโดมินิกัน,  เคนยา, บราซิล,  เนเธอร์แลนด์, ฟิลิปปินส์, ไทย เป็นต้น
รอลลี่ ลูนาส
รอลลี่ ลูนาส หรือ รอลลี่ มัตสุชิตะ นักมวยสากลชาวฟิลิปปินส์ เกิดเมื่อ 15 ตุลาคม พ.ศ. 2526 ที่ ตาบาโก ซิตี ประเทศฟิลิปปินส์ สถิติการชก 35 ครั้ง ชนะ 26 (น็อค 14) เสมอ 1 แพ้ 8
ประวัติ
ลูนาสเป็นนักมวยชาวฟิลิปปินส์ที่โปรโมเตอร์ชาวญี่ปุ่นนำไปสร้างสรรค์ เขาเริ่มชกมวยอาชีพตั้งแต่ พ.ศ. 2543 ได้ครองแชมป์รุ่นฟลายเวทของฟิลิปปินส์เมื่อ พ.ศ. 2545 และได้ครองแชมป์ PABA รุ่นเดียวกันในปีต่อมา ก่อนจะสละตำแหน่งไปในที่สุดเพราะปัญหาน้ำหนักตัว
หลังจากไปชิงแชมป์เงาที่แอฟริกาใต้ไม่สำเร็จ ลูนาสจึงเดินทางไปชกมวยสากลที่ประเทศญี่ปุ่น และได้ครองแชมป์ OPBF รุ่นแบนตัมเวท ชนะคะแนนโดยเทคนิค มัลคอร์ม ทูนาเกา อดีตแชมป์โลกชาวฟิลิปปินส์ที่ไปหากินที่ญี่ปุ่นเช่นกัน เนื่องจากทั้งคู่หัวชนกันแตกจนต้องยุติการชกในยกที่ 7 ป้องกันตำแหน่งได้ 4 ครั้งก่อนจะขึ้นชิงแชมป์โลกรุ่นแบนตัมเวท WBA แต่ไม่สำเร็จ
หลังจากนั้น ลูนาสขยับขึ้นมาชิงแชมป์ OPBF รุ่นซูเปอร์แบนตัมเวท ชนะ เวทย์ ศักดิ์เมืองแกลง คว้าแชมป์มาครองสำเร็จ แต่พอป้องกันตำแหน่งครั้งแรกก็เสียแชมป์ให้นักมวยสากลชาวญี่ปุ่นไป
ผู้บ่าวไทบ้าน อีสานจ้วด
ผู้บ่าวไทบ้าน อีสานจ้วด หรือ ผู้บ่าวไทบ้าน 4 (Phu Bao Tai Baan I San Juet) เป็นภาพยนตร์ไทยแนว โรแมนติก คอมเมดี้ กำกับโดย อุเทน ศรีริวิ ออกฉายในวันที่ 18 พฤศจิกายน พ.ศ. 2564 นำแสดงโดย โอบนิธิ วิวรรธนวรางค์, แอน อรดี , จักร์รินท์ ศิลา , บุญศรี ยินดี
ตวงพร อัศววิไล
ตวงพร อัศววิไล (ปุ้ย) (14 เมษายน พ.ศ. 2514 - ปัจจุบัน) อดีตผู้ประกาศข่าวไอทีวีและทีไอทีวี,เอ็นบีที 2 เอชดี,วอยซ์ทีวีและนักข่าวแปซิฟิค อินเตอร์คอมมูนิเคชั่น ทำงานกับวอยซ์ทีวีเธอมีบทบาทอย่างมากในการรายงานสดเกี่ยวกับการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 โดยมีตำแหน่งเป็นผู้สื่อข่าวพิเศษ
ตวงพรเป็นบุตรของ พล.ต.ต.อุทัย อัศววิไล  อดีตผู้บังคับการตำรวจสันติบาล จบการศึกษาจากโรงเรียนสาธิตจุฬาลงกรณ์มหาวิทยาลัย ปริญญาตรีและโทจากคณะนิเทศศาสตร์ จุฬาลงกรณ์มหาวิทยาลัย
ขณะเป็นนักข่าวไอทีวี เคยเป็นข่าวเป็นผู้ประมูลซื้อเสื้อฟุตบอลของไรอัน กิ๊กส์ ได้ด้วยราคาสูงสุด 100,000 บาท เมื่อสโมสรฟุตบอลแมนเชสเตอร์ยูไนเต็ด เดินทางมาเล่นในประเทศไทย เมื่อวันที่ 29 กรกฎาคม พ.ศ. 2544
วันแม่แห่งชาติ (ประเทศไทย)
วันแม่แห่งชาติ ในประเทศไทย ปัจจุบันตรงกับวันที่ 12 สิงหาคม ของทุกปี ซึ่งตรงกับวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเริ่มใช้วันดังกล่าวเป็นวันแม่แห่งชาติเมื่อ พ.ศ. 2519 ก่อนหน้านั้นเคยใช้วันที่ 10 มีนาคม, 15 เมษายน, และ 4 ตุลาคม
สัญลักษณ์ที่ใช้ในวันแม่คือ ดอกมะลิซึ่งมีสีขาว ส่งกลิ่นหอมได้ไกลและได้นาน อีกทั้งยังออกดอกได้ตลอดทั้งปี
ประวัติ
งานวันแม่แห่งชาติจัดขึ้นครั้งแรกเมื่อวันที่ 10 มีนาคม พ.ศ. 2486 ณ สวนอัมพร โดยกระทรวงสาธารณสุข แต่ช่วงนั้นเกิดสงครามโลกครั้งที่ 2 งานวันแม่ในปีต่อมาจึงต้องงดไป เมื่อวิกฤติสงครามสงบลง หลายหน่วยงานได้พยายามให้มีวันแม่ขึ้นมาอีก แต่ก็ไม่ประสบผลสำเร็จเท่าที่ควร และมีการเปลี่ยนกำหนดวันแม่ไปหลายครั้ง ต่อมาวันแม่ที่รัฐบาลรับรอง คือวันที่ 15 เมษายน โดยเริ่มจัดตั้งแต่ปี พ.ศ. 2493 แต่ก็ต้องหยุดลงอีกในหลายปีต่อมา เนื่องจากกระทรวงวัฒนธรรมถูกยุบไป ส่งผลให้สภาวัฒนธรรมแห่งชาติซึ่งรับหน้าที่จัดงานวันแม่ขาดผู้สนับสนุน
ต่อมาสมาคมครูคาทอลิกแห่งประเทศไทย ได้จัดงานวันแม่ขึ้นอีกครั้ง ในวันที่ 4 ตุลาคม พ.ศ. 2515 แต่จัดได้เพียงปีเดียวเท่านั้น จนกระทั่งในปี พ.ศ. 2519 คณะกรรมการอำนวยการสภาสังคมสงเคราะห์แห่งประเทศไทย ในพระบรมราชูปถัมภ์ จึงได้กำหนดวันแม่ขึ้นใหม่ให้เป็นวันที่แน่นอน โดยถือเอาวันเสด็จพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมเป็นวันแม่แห่งชาติ และกำหนดให้ดอกไม้สัญลักษณ์ของวันแม่ คือ ดอกมะลิ นาบตั้งแต่นั้นเป็นต้นมา
ไทบ้าน เดอะซีรีส์
ไทบ้าน เดอะซีรีส์ (Thibaan The Series) เป็นภาพยนตร์ คอมเมดี้ โรแมนติก ดราม่า โดยผู้กำกับฯ สุรศักดิ์ ป้องศร
เนื้อเรื่อง
เรื่องราวของวัยรุ่นหนุ่มสาวอีสาน โดยจาลอดผู้บ่าวไทบ้าน ขี้อาย ชีวิตไม่เคยมีแฟนเลย ต้องมาจีบสาวหนึ่งร้อยคน โดยเชื่อว่าต้องมีสักคนที่ตอบรับคำขอเป็นแฟน แต่ปัญหาก็เกิดขึ้นเมื่อการจีบสาวหนึ่งร้อยคนต้องใช้เงินเป็นจำนวนมาก เลยได้ไปสมัครเป็นภารโรงที่ รร.ประถม ซึ่งมีแก้วมาเป็นครูฝึกสอน อีกด้านของป่อง (เพื่อนจาลอด) นักธุรกิจหนุ่มไฟแรงพึ่งจบจากกรุงเทพมาใหม่ๆ ต้องการมาเปิดเซเว่นในหมู่บ้านตัวเองที่อยู่บ้านนอก แต่พ่อของเขากลับไล่ให้ไปทำนาซึ่งมันไม่ใช่ทางของเขาเลย
3ซี 273
3ซี 273 (3C 273) เป็นเควซาร์ในกลุ่มดาวหญิงสาว มันเป็นควาซาร์แห่งแรกที่ตรวจสอบได้ มันเป็นควาซาร์ที่สว่างที่สุดในท้องฟ้า (ความส่องสว่างปรากฏ ~ 12.9) นอกจากนี้ยังเป็นหนึ่งในควาซาร์ที่ส่องสว่างมากที่สุดซึ่งมีความส่องสว่างสัมบูรณ์เท่ากับ 26.7 หมายความว่าหากอยู่ห่างจากพอลลักซ์เพียงประมาณ 10 พาร์เซกมันก็จะสว่างบนท้องฟ้าเกือบเท่ากับดวงอาทิตย์ เนื่องจากความส่องสว่างสัมบูรณ์ของดวงอาทิตย์คือ 4.83 หมายความว่าควาซาร์นั้นมีความส่องสว่างมากกว่าดวงอาทิตย์ในช่วงความยาวคลื่นที่มองเห็นได้ 4 ล้านล้านเท่า มวลของหลุมดำใจกลางวัดได้เป็น 886 ± 187 ล้านมวลดวงอาทิตย์
บอดิล ทูร์โกต์สแด็ทเทอร์
บอดิล ทูร์โกต์สด็อทเทอร์ (สิ้นพระชนม์ ค.ศ. 1103) เป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าอีริคที่ 1 แห่งเดนมาร์ก
พระราชประวัติ
บอดิลเป็นธิดาของขุนนางชาวเดนมาร์ก ยาร์ล (เอิร์ล) ทูร์โกต์ ฟาเกอสไคน์ และนางธอร์กุนนา และบอดิลเป็นน้องสาวในสเวน ทูร์โกต์เซน ปู่ของพระนางคือ อูล์ฟ กาลีซีฟาเรอร์ ผู้ปรากฏในพงศาวดารนีทลินกา เขาเป็นนักแสวงบุญชื่อดัง ที่เดินทางไปแสวงบุญยังซานเตียโกเดกอมโปสเตลาในสเปน ครอบครัวของพระนางบอดิลเชื่อว่าสืบเชื้อสายมาจากตระกูลชาวไวกิงในนอร์ทัมเบอร์แลนด์แห่งอังกฤษ เมื่อพระนางได้เป็นสมเด็จพระราชินี พระนางทรงอุปถัมภ์มุขนายกแห่งเดอรัม ทั้งพระนางและพระราชสวามีต่างสืบเชื้อสายมาจากพระเจ้าสเวน ฟอร์กเบียร์ด
เชื่อว่าบอดิลอภิเษกสมรสกับเจ้าชายอีริค ก่อนปีค.ศ. 1086 บอดิลและพระสวามีต้องลี้ภัยการเมืองไปยังราชสำนักสวีเดนในช่วงสมัยพระเจ้าโอลาฟที่ 1 แห่งเดนมาร์ก (ค.ศ. 1086 - 1095) นักพงศาวดารร่วมสมัยยกย่องในพระสิริโฉมและพระอุปนิสัยของพระนาง แซ็กโซ แกรมมาติคัสชื่นชมที่พระนางทรงอดทนต่อความไม่ซื่อตรงต่อชีวิตสมรสของพระราชสวามี และว่ากันว่าพระนางทรงช่วยเหล่าพระสนมจัดทรงผมของพวกนางด้วย
อ้างอิง
1103
ฟุตบอลชิงแชมป์แห่งชาติอาเซียน 2022 รอบแพ้คัดออก
รอบแพ้คัดออกของฟุตบอลชิงแชมป์แห่งชาติอาเซียน 2022 เป็นการแข่งขันรอบที่สองและรอบสุดท้ายของฟุตบอลชิงแชมป์แห่งชาติอาเซียน 2022 รอบที่สองนี้แข่งหลังจากจบการแข่งขันในรอบแบ่งกลุ่ม สองทีมที่ดีที่สุดของกลุ่มเอและบีจะทำการแข่งขันกับแบบแพ้คัดออก ทีมทั้งสี่ทีมจะเริ่มแข่งในรอบรองชนะเลิศตามด้วยรอบชิงชนะเลิศ การแข่งขันจะเริ่มตั้งแต่วันที่ 6 ถึงวันที่ 16 มกราคม พ.ศ. 2566
ทีมที่ผ่านเข้ารอบ
สองทีมที่ดีที่สุดของทั้งสองกลุ่มจะผ่านเข้าสู่รอบแพ้คัดออก
ตารางการแข่งขัน
ตารางการแข่งขันของแต่ละรอบเป็นไปดังนี้.
สายการแข่งขัน
<section begin=สายการแข่งขัน /><section end=สายการแข่งขัน />
รอบรองชนะเลิศ
สองฝั่งของแต่ละกลุ่มจะได้ผ่านเข้าสู่รอบแพ้คัดออกซึ่งประกอบไปด้วยรอบรองชนะเลิศสองเลกและรอบชิงชนะเลิศ. <section begin=รอบรองชนะเลิศ/>
มาเลเซีย พบ ไทย
<section begin=sf2-1stleg/><section end=sf2-1stleg />
รอบชิงชนะเลิศ
<section begin=รอบชิงชนะเลิศ/>
อำเภอนาแห้ว
นาแห้ว เป็นอำเภอหนึ่งของจังหวัดเลย
ที่ตั้งและอาณาเขต
อำเภอนาแห้วตั้งอยู่ทางทิศตะวันตกสุดของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอนาแห้วแบ่งเขตการปกครองย่อยออกเป็น 5 ตำบล 34 หมู่บ้าน ได้แก่
การปกครองส่วนท้องถิ่น
ท้องที่อำเภอนาแห้วประกอบด้วยองค์กรปกครองส่วนท้องถิ่น 5 แห่ง ได้แก่
ปาซูฟุงดู
ปาซูฟุงดู (Passo Fundo) เป็นเมืองในรัฐฮิวกรังจีดูซูว ประเทศบราซิล ตั้งอยู่ทางตอนเหนือของรัฐ ทางตอนใต้ของประเทศ ตั้งชื่อตามแม่น้ำปาซูฟุงดู เป็นเมืองใหญ่อันดับ 12 ของรัฐ มีประชากรราว 188,302 คน
คูณสามซูเปอร์แก๊งค์
คูณ 3 ซูเปอร์แก๊งค์ (อังกฤษ: X3 Super Gang) เป็นวงดนตรีชาวไทย สังกัด แกรมมี่ มีสมาชิกผสม 4 คนด้วยกัน (ชาย 2 หญิง 2) เริ่มมีผลงานปี พ.ศ. 2540 - พ.ศ. 2542
ประวัติ
คูณ 3 ซูเปอร์แก๊งค์ มีสมาชิก 4 คนด้วยกัน คือ ธิติมา ประทุมทิพย์ (แอน), คณิตกุล เนตรบุตร (แพรว), สืบสกล สืบสหการ (เกต) และ สืบสกุล สืบสหการ (แก๊ง) มีผลงานอัลบั้มชุกแรกช่วงปี พ.ศ. 2540 ชื่ออัลบั้มเดียวกับชื่อวงคือ "X3 Super Gang" เปิดตัวด้วยเพลง "รักเลย" ต่อด้วยเพลง "ฝันไปหรือเปล่า", "ปล่อยมือ" และเพลง "เก็บไว้"
ปัจจุบัน "คูณ 3 ซูเปอร์แก๊งค์" ได้กลับมารวมตัวกันอีกครั้งกับคอนเสิร์ตที่รวบรวมศิลปินวัยรุ่นในอดีตของค่ายจีเอ็มเอ็ม แกรมมี่ "Grammy Happy Face Tival" เมื่อวันที่ 31 สิงหาคม 2556 โดยจัดที่ อิมแพค อารีน่า เมืองทองธานี
จิญจมาณวิกา
จิญจมาณวิกา หรือโดยย่อว่า จิญจา เป็นสตรีที่เชื่อว่ามีชีวิตอยู่ในพุทธกาล โดยในพระไตรปิฎกกล่าวว่านางได้ให้ร้ายพระโคตมพุทธเจ้า ต่อหน้าคนจำนวนมากว่า ทำให้นางตั้งครรภ์ ด้วยความที่นางมีความฉลาดในมารยาของหญิง นับถือศรัทธาลัทธิเดียรถีย์ มีเจตนาเพื่อทำลายพระพุทธเจ้าจึงเดินเข้าออกวัดเชตวันอยู่เสมอ ทำทีเหมือนอยู่ในพระเชตวัน แต่แท้จริงแล้วนางอยู่ในวัดเดียรถีย์ใกล้เคียง โดยกาลล่วงไป 8–9 เดือน ผูกไม้กลมไว้ที่ท้องห่มผ้าทับข้างบน ให้ทุบหลังมือและเท้าด้วยไม้คางโค แสดงอาการบวมขึ้น มีอินทรีย์บอบช้ายอมตนกล่าวตู่พระพุทธเจ้าในท่ามกลางหมู่ชน ภายหลังนางจึงถูกแผ่นดินสูบ
ดังมีในพุทธชัยมงคลปราฏเป็นหลักฐานในบทสวด "พาหุง" บทที่ 5 ความว่า
กตฺวาน กฎฺฐมุทรํ อิว คพฺภินียา จิญฺจาย ทุฏฺฐวจนํ ชนกายมชฺเฌ สนฺเตน โสมวิธินา ชิตวา มุนินฺโท ตนฺเตชสา ภวตุ เต ชยมงฺคลานิ
แปลว่า "นางจิญจมาณวิกาใช้ไม้มีสัณฐานกลมใส่ที่ท้อง ทำอาการประหนึ่งว่ามีครรภ์ เพื่อกล่าวร้ายพระพุทธเจ้า พระจอมมุนีก็เอาชนะได้ด้วยวิธีสงบระงับพระทัยในท่ามกลางหมู่คน ด้วยเดชะอันนี้ ขอชัยมงคลจงมีแก่เรา"
ด้วยผลกรรมที่ใส่ร้ายพระศาสดา เมื่อออกจากวัดพระเชตวัน นางจึงถูกธรณีสูบลงอเวจีมหานรก สถานที่ที่นางถูกธรณีสูบอยู่ที่สระโบกขรณี ติดกับสถานที่ที่พระเทวทัตถูกธรณีสูบ ดังคำในจิญจมาณวิกาวัตถุ พระผู้มีพระภาคตรัสว่า บุคคลผู้ล่วงละเมิดธรรมอย่างหนึ่ง ผู้มักกล่าวเท็จ ปฏิเสธปรโลก จะไม่ทำบาปไม่มี
ข้อมูลที่ปรากฏในอรรรถกถา
หลักฐานในคัมภีร์อรรถกถาธรรมบทมีว่า
พระพุทธเจ้าขณะประทับที่เชตวันมหาวิหาร นครสาวัตถี เผยแผ่พระพุทธศาสนาจนเป็นที่ศรัทธาแก่มหาชนอย่างมาก ทำให้เกิดลาภสักการะในพระพุทธศาสนาอย่างมาก นักบวชในศาสนาอื่น ๆ ก็ได้รับผลกระทบเสื่อมลาภ ผู้คนนับถือน้อยลง เกิดความอิจฉา และคิดจะกำจัดพระพุทธเจ้าเสีย จึงคิดอุบาย โดยส่งสาวงามชื่อว่า "จิญจมาณวิกา" ให้ไปใช้กลอุบายตามที่พวกตนวางไว้
นางจิญจมาณวิกาทำทีเป็นศรัทธาในพุทธศาสน จึงไปยังวัดพระเชตุวันมหาวิหาร ร่วมฟังธรรมพร้อมกับคนอื่น ๆ แต่พอถึงเวลากลับ ไม่กลับ ทำทีเดินลับหายไปยังที่ ๆ พระพุทธเจ้าประทับแล้วแอบออกไปทางอื่น พอรุ่งเช้านางมาวัดแต่เช้ามืดแล้วไปแอบซุ่มบริเวณที่ประทับ พอผู้คนมาฟังการแสดงธรรมนางก็จะแกล้งเดินออกไปเป็นกลลวงให้ใคร ๆ เห็น และเข้าใจว่านางค้างคืนที่วัด
ผ่านไป 3 เดือน นางได้นำผ้ามาพันผูกท้องให้นูนแล้วนุ่งผ้าปิดทับเอาไว้ให้แลดูคล้ายตั้ง ครรภ์อ่อน ๆ พอถึงเดือนที่ 8 นางก็นำท่อนไม้มาพันผ้าผูกให้แลดูเหมือนตั้งครรภ์แก่ใกล้คลอด
"ท่านสมณะ ท่านจะมาเสแสร้งนั่งแสดงธรรมจอมปลอมหลอกลวงผู้คนไปไย ด้วยเวลานี้ท้องฉันนั้นได้โตใหญ่จนยากจะปกปิดความลับระหว่างเราทั้งสองได้อีกต่อไปแล้ว ท่านจงหันมาไยดีในตัวฉันซึ่งเป็นภรรยา และบุตรในครรภ์ฉัน ซึ่งเป็นลูกของท่านจะดีกว่า
พระพุทธองค์ทรงหยุดแสดงธรรมและกล่าวกับนางว่า
ผู้คนที่นั่งฟังธรรมได้ยิน นางจิญจมาณวิกา พูดก็ตกตะลึง หลายคนไม่เชื่อแต่บางคนก็เริ่มสงสัยเพราะเคยเห็นนางเดินเข้าออกที่ประทับจึง พากันซุบซิบแต่พระพุทธองค์ทรงนิ่งเฉย ชาวบ้านจึงกล่าวเตือนสติจิญจมาณวิกาว่า
"จิญจมาณวิกาเอ๋ย การกล่าววาจาโป้ปดนั้นเป็นการผิดศีล แต่วาจาที่กล่าวเท็จใส่ร้ายต่อผู้ทรงศีลนั้น ผิดยิ่งกว่ามากมายนัก นางจงหยุดเถิด"
แต่แทนที่จิญจมาณวิกาจะรู้สึกผิด กลับจาบจ้วงดุด่าใส่ร้ายพระพุทธองค์ต่อ หาว่าพระพุทธองค์ทรงปัดและบ่ายเบี่ยงไม่รับผิดชอบต่อบุตรในครรภ์ เทพเทวดารู้เห็นการกระทำอันเป็นบาปของจิญจมาณวิกา จึงแปลงกายเป็นหนู ปีนไต่ไปบนตัวนาง และกัดสายคาดผ้าที่ผูกท้องจนหลุดร่วงลงมากองที่พื้น
ความจริงจึงปรากฏแก่คนทั้งหลายว่า นางมิได้ตั้งครรภ์ นางได้กล่าวตู่หาความใส่ร้ายพระพุทธองค์ คนทั้งหลายพากันลุกฮือขึ้นไล่ทุบตี พอออกไปพ้นประตูพระเชตวันมหาวิหาร นางก็ถูกแผ่นดินสูบ
ผลกรรมจากการถูกใส่ร้าย
พระพุทธเจ้าตรัสว่าเหตุ มาสู่ผลที่ถูกกล่าวตู่ เพราะเคยไปกล่าวตู่พระปัจเจกพุทธเจ้านามว่า “สุรภี” “ในชาติอื่น ๆ ในปางก่อน เราเกิดเป็นนักเลงชื่อว่าปุนาลิ ได้กล่าวตู่พระปัจเจกพุทธเจ้ามีนามว่าสุรภี ผู้ไม่ประทุษร้ายใคร” ด้วยผลของการกระทำนั้น ทำให้ตกนรก เสวยทุกขเวทนาหลายพันปี กล่าวตู่พระเถระนามนันทะ และทำให้ตกนรกถึง 100,000 ปี และเศษของการกระทำ ทำให้ต้องได้รับการกล่าวตู่จากนางสุนทรี และนางจิญจมาณวิกา หรือข้อมูลในพุทธาปทานชื่อปุพพกัมมปิโลติพระพุทธเจ้า ตรัสบุพกรรมของตนไว้ว่า เพราะการกล่าวตู่พระเถระนามว่านันทะ ผู้เป็นสาวกของพระพุทธเจ้า ผู้ครอบงำอันตรายทั้งปวง เราจึงเวียนว่ายตายเกิดอยู่ในนรกเป็นเวลานาน เราเวียนว่ายตายเกิดอยู่ในนรก เป็นเวลานานถึง 100,000 ปี ครั้นได้เกิดเป็นมนุษย์ ก็ได้รับการกล่าวตู่มาก ด้วยผลกรรมที่เหลืออยู่นั้น นางจิญจมาณวิกาจึงมากล่าวตู่เราด้วยคำไม่จริงท่ามกลางหมู่ชน
ทูร์กุท เออซัล
ฮาลิล ทูร์กุท เออซัล (Halil Turgut Özal) เป็นนักการเมืองตุรกีที่ดำรงตำแหน่งประธานาธิบดีคนที่ 8 แห่งตุรกีตั้งแต่ปี ค.ศ. 1989 ถึง ค.ศ. 1993 ก่อนหน้านี้เขาเคยดำรงตำแหน่งนายกรัฐมนตรีแห่งตุรกีครั้งที่ 26 ตั้งแต่ปี ค.ศ. 1983 ถึง ค.ศ. 1989
Bibliometrics
การตีพิมพ์ผลงานวิจัยเผยแพร่ความรู้ถือเป็นขนวบการหนึ่งของงานวิจัย วัตถุประสงค์หลักของการวิจัย คือ การผลิตความรู้ใหม่ และเผยแพร่ความรู้ใหม่ด้วยการตีพิมพ์ผลงานในสิ่งพิมพ์วิชาการ เช่น วารสาร การนับจำนวนบทความวิจัยจึงสามารถใช้เป็นดัชนีชี้วัดถึงความรู้ใหม่ทางวิทยาศาสตร์ที่ผลิตโดยนักวิจัย ส่วนผลกระทบของความรู้ใหม่ สามารถวัดได้จากจำนวนครั้งที่บทความตีพิมพ์นั้นได้รับการอ้างอิงจากนักวิจัยในงานวิจัยที่ต่อเนื่องมา Scientific Literature บทความวิจัยวิทยาศาสตร์ที่ตีพิมพ์ ทำหน้าที่แทน/แสดงให้เห็นถึงขบวนการวิจัยเรื่องใหม่และเป็นการส่งมอบความรู้ทางวิทยาศาสตร์ในรูปของ ในปัจจุบันนักวิทยาศาสตร์ได้ทำหน้าที่เผยแพร่ผลงานวิจัยของตนเองผ่านสื่อในหลายรูปแบบและหลายวิธีการที่เป็นไปได้ เช่น ตีพิมพ์ในแหล่งเสรี (Open Access)/วารสารที่มีค่า IF สูง/ฝากบทความไว้ที่คลังของสถาบัน (Institntional Repository, IR) /หน้าเว็บเพจส่วนตัว/บริการ E – Print ต่างๆ ซึ่งวิธีการเหล่านี้ทำให้บทความของนักวิจัยสามารถให้สาธารณชนเข้าถึงได้กว้างขวางยิ่งขึ้นกว่าวิธีเดิมที่ตีพิมพ์ในวารสารเท่านั้น มีโอกาสทำให้เกิดการนำไปใช้/การอ้างอิงเพิ่มมากขึ้น
WWW ได้ก่อให้เกิดการเปลี่ยนแปลงและเกิดความท้าทายในสาขาการวิเคราะห์การอ้างอิงเกิดฐานข้อมูล/เครื่องมือที่สามารถตรวจสอบการอ้างอิงได้มากกว่าในอดีตยิ่งขึ้น เช่น Web of Science, Scopus, Google Scholar, arXiv.org นักวิจัย ผู้บริหาร ที่ต้องการประเมินคุณค่า/ผลกระทบของงานวิจัยสามารถตรวจสอบได้ง่ายขึ้น ค่าดัชนี Bibliometrics ไม่ได้มาแทนที่การ Peer Review
พัฒนาการของ Bibliometrics
Bibliometrics มีพัฒนาการมายาวมากกว่า 50 ปี กลายเป็นเครื่องมือมาตรฐานที่สำคัญในทศวรรษที่ผ่านมาสำหรับงานนโยบายวิทยาศาสตร์ และ การบริหารจัดการงานวิจัย ตัวอย่างรายงานที่สำคัญจากหน่วยงานบริหารจัดการวิทยาศาสตร์หลัก ที่มีการนำเสนอข้อมูล Bibliometrics ได้แก่ วัตถุประสงค์เพื่อวัดสมรรถภาพงานวิจัยระดับประเทศในบริบทระดับนานาชาติ โดยใช้เทคนิคการวัดค่า Number of Publications / Number of Citations / Co-Citations / Bibliographic Coupling / Co – word เป็นต้น ปัจจุบัน Bibliometrics เป็น Truly Interdisciplinary Research มีกลุ่มเป้าหมายหลักที่ศึกษา 3 กลุ่ม คือ ข้อจำกัดที่สำคัญในเรื่องการใช้เทคนิค Bibliometrics คือ การขาดแหล่งข้อมูลที่มีความน่าเชื่อถือ และความครอบคลุมของข้อมูลดิบเพื่อนำไปวิเคราะห์ โดยเฉพาะข้อมูลงานวิจัยของประเทศที่กำลังพัฒนาความก้าวหน้าของแหล่งข้อมูลแบบเว็บเบส ช่วยให้การผลิตรวบรวมข้อมูลได้กว้างขวางและถูกต้อง รวมถึงความสามารถของอินเทอร์เน็ต ช่วยให้เกิดแหล่งข้อมูลมากขึ้น
คำจำกัดความ (Term Bibliometrics)
Term “Bibliometrics” เกิดขึ้นในปีค.ศ. 1969โดย Pritchard เสนอให้ใช้แทนคำเดิม คือ Statistical Bibliography การศึกษา Bibliometrics สามารถประยุกต์ใช้ในหลายเรื่อง คือ ความก้าวหน้าวิทยาศาสตร์สำเร็จด้วยกลุ่มนักวิจัย/วิทยาศาสตร์ที่ร่วมมือกันวิจัยศึกษาในหัวข้อเฉพาะเรื่องหนึ่งๆ นำทางด้วยกลุ่มนักวิจัยก่อนหน้านั้น เอกสารพิมพ์ (publication) เป็นการแสดงผลลัพธ์การวิจัยที่ค้นพบความรู้ใหม่
ดัชนีการวิจัยวิทยาศาสตร์แบ่งได้เป็น 2 กลุ่มหลัก คือ
ดัชนีชี้วัดที่แท้จริงต้องสามารถบ่งถึง/แสดงถึงลักษณะพิเศษของกิจกรรมงานวิจัยเรื่องหนึ่งๆ ได้ เช่น จำนวนบทความตีพิมพ์ จำนวนการอ้างอิง หรือจำนวนงบประมาณ รวมถึงแสดงความสัมพันธ์ของค่าต่างๆ เช่น ค่าจำนวนบทความต่อนักวิจัยกลุ่มหนึ่ง หรือค่าจำนวนการอ้างอิง/หนึ่งบทความ และควรสามารถสร้างค่าผสมที่แสดงถึงความเชื่อมโยง/สัมพันธ์ระหว่างค่า input/output เช่น งบประมาณ/หนึ่งบทความ/กลุ่มวิจัย
ดัชนี Bibliometrics มีประสิทธิภาพในระดับสูง เป็นวิธีที่เหมาะสม ทำการวิเคราะห์หารูปแบบของข้อมูลดิบขนาดใหญ่ได้ เช่น ระดับคณะ มหาวิทยาลัย แต่เป็นวิธีที่ไม่เหมาะสมสำหรับส่วนบุคคลหรือกลุ่มวิจัยเล็กๆ ในศตวรรษที่ผ่านมา ค่า Impact factor (IF) ในวารสารวิชาการวิทยาศาสตร์ได้รับความสำคัญมากยิ่งขึ้น และใช้เป็นข้อมูลในการบริหารจัดการ ทั้งในการวิจัยและนโยบาย Bibliometrics เครื่องมือมาตรฐานในการประเมินงานวิจัย สาขานี้ได้รับความสนใจเพิ่มมากขึ้น โดยในปี 1978 เกิดวารสารชื่อ Scientometrics และปี 1995 มีการตั้งสมาคมชื่อ International Society for Scientometries & Informetrics Bibliometrics และ Scientometrics ได้ช่วยสนับสนุนอย่างมากมาย/เอนกอนันต์ ในวิธีการประเมิน เพื่อใช้พิจารณาในเรื่องการเลื่อนตำแหน่ง ครองตำแหน่ง และการให้รางวัลจากวงการวิจัยทั่วโลก
การ Peer Review กับ Bibliometrics
ทั้ง 2 วิธีการมีหลักการและความคิดเห็นที่ต่างกัน ควรใช้พิจารณาร่วมกันและสามารถใช้ร่วมกันเพื่อการประเมินให้มีคุณภาพดียิ่งขึ้น การขยายตัวของบริการข้อมูลบรรณานุกรมแบบอัตโนมัติ ช่วยให้การศึกษา Bibliometrics ขยายกว้างตามไปด้วย จำเป็นต้องมีการออกแบบระบบ ดำเนินการสร้างระบบ และซอฟต์แวร์เพื่อให้ได้ค่าดัชนีชี้วัดตามที่ต้องการเข้าถึงได้ง่ายมากขึ้น ปัจจุบันวิธีการศึกษา Bibliometrics เป็น วิธีการประจำที่ใช้ในการประเมินแม้ว่ายังมีข้อวิพากษ์วิจารณ์อยู่ เหตุผลสำคัญของการอ้างอิง ของ ผู้แต่งบทความวิจัย ได้แก่
Bibliometrics (บรรณมิติ บรรณมาตร) คือ
การศึกษาหรือวิธีการวัด (measure) สารสนเทศ หรือข้อความชุดหนึ่งๆ ตัวอย่างการศึกษาที่เป็นรู้จักมากที่สุด คือ การวิเคราะห์การอ้างอิง (Ciatation Analysis) และการวิเคราะห์เนื้อหา (Content Analysis)
การศึกษา Bibliometrics จัดอยู่ในสาขาวิชา บรรณารักษศาสตร์/สารสนเทศศาสตร์ สามารถนำไปประยุกต์ในสาขาวิชาต่างๆ ได้มากมาย ในวงการวิจัยสาขาต่างๆ มีการใช้วิธีการ Bibliometrics เพื่อค้นหาผลกระทบ (impact) ในทุกระดับ คือ ระดับบทความ (paper) ระดับสาขาวิชา (field) ระดับนักวิจัย (researcher) ระดับสถาบัน ( Institutes / Affiliations) ระดับประเทศ (Country)
วิธีการของ Bibliometrics มีการนำไปใช้เพื่อตรวจสอบถึงความสัมพันธ์ระหว่างการอ้างอิงของวารสารวิชาการ ข้อมูล การอ้างอิงถือว่ามีความสำคัญ ดัชนีการอ้างอิงที่ผลิตโดยบริษัท ISI web of Science ผู้สืบค้นสามารถค้นบทความที่อ้างอิงกันไปมาได้ ดัชนีการอ้างอิงสามารถสื่อถึงความเป็นที่นิยมและมีผลกระทบต่อบทความหนึ่งๆ/ผู้แต่ง/วารสาร ซึ่งช่วยในการบริหารจัดการให้แก่ บรรณารักษ์ สำนักพิมพ์ทราบถึงผลการประเมินสิ่งพิมพ์วิชาการต่างๆ
การวิเคราะห์การอ้างอิงไม่ใช่เรื่องใหม่ เกิดขึ้นตั้งแต่ปี ค.ศ. 1961 ความก้าวหน้าของคอมพิวเตอร์และเครือข่ายทำให้เกิดการประมวลข้อมูล การอ้างอิงไปได้อย่างดีสามารถใช้ประโยชน์ในวงกว้าง การจัดการผลลัพธ์ของการสืบค้นโดย Search Engine ยักษ์ใหญ่ Google ที่ชื่อ PageRank ก็ใช้หลักการเบื้องต้นของการวิเคราะห์การอ้างอิง การประยุกต์วิธีการศึกษา Bibliometrics รวมถึง : การจัดสร้างศัพท์สัมพันธ์ (Thesaurus ) การวัดความถี่ของคำ (Term frequency) การตรวจสอบหลักไวยากรณ์ และ โครงสร้างของข้อมูล
การวิเคราะห์การอ้างอิง Citation Analysis
ฐานข้อมูลดัชนีการอ้างอิง Citation Index ออกแบบมาเพื่อใช้ประโยชน์ในการสืบค้นข้อมูลการอ้างอิงเป็นสำคัญพบว่ามีปริมาณการใช้เพิ่มขึ้นในการศึกษา Bibliometrics และการศึกษาอื่นๆ เช่น การประเมินผลงานวิจัย ข้อมูลการอ้างอิงถือ เป็นข้อมูลสำคัญในการคิดค่า Journals Impact Factor, JIF จากผลงานวิจัยหนึ่ง พบว่า มีบทความวิจัยมากถึง ร้อยละ 90 ที่ไม่ถูกอ้างอิงเลยและมีมากร้อยละ 50 ที่ไม่ถูกอ่านเลย นอกจากผู้แต่ง ผู้ตรวจสอบและ บรรณาธิการ ซึ่งข้อมูลนี้ได้มาจากการวิเคราะห์การอ้างอิง (Citation Analysis) ซึ่งเป็นสาขาย่อย ในสาขาสารสนเทศ ซึ่งคือการวัดจำนวนครั้งที่บทความวิจัย นักวิจัย ได้รับการอ้างอิง ผู้แต่งที่มีอิทธิพล/มีความสำคัญในงานวิจัย มักได้รับการอ้างอิงมากกว่าผู้แต่งทั่วไป ฐานข้อมูล ISI :SCI ถือเป็นเครื่องมือช่วยในการวิเคราะห์การอ้างอิงสาขาวิทยาศาสตร์ ชุดแรกที่สุดของโลก และเป็นที่ยอมรับใช้มาอย่างยาวนานร่วม 3 ทศวรรษ ขณะนี้เกิดความท้าทายที่ว่า มีบริการฐานข้อมูลเว็บเกิดขึ้นใหม่อย่างมีอำนาจโดดเด่นมากกว่า บริการฐานข้อมูลออนไลน์ การอ้างอิงรุ่นใหม่เว็บเบสให้ผลลัพธ์ที่ความแตกต่างกันเล็กน้อย แสดงให้เห็นถึงความจำเป็นที่ต้องใช้ข้อมูลอ้างอิงหลายแหล่ง เพื่อตัดสิน/ประเมิน ผลกระทบที่ถูกต้อง สำหรับงานของนักวิทยาศาสตร์/วิจัยคนหนึ่งๆ ฐานเว็บเบส คือเป็นทางเลือกที่สามารถนำไปสู่ค่า IF ของวารสารหรือนักวิจัยชื่อหนึ่งๆ โดยนับจำนวนการ download และค่า h-index การวิเคราะห์การอ้างอิง เป็นคุณค่าที่เพิ่มมากกว่าการ Peer Review มีการใช้มานานกว่า 30 ปี ในการวัดถึงคุณค่า ความสำคัญวารสาร บทความนักวิจัยผู้แต่งบทความ ค่า IF มาจากการวิเคราะห์การอ้างอิง มีการนำไปใช้ประโยชน์ในหลากหลาย หน่วยงานผู้ให้ทุนวิจัย การขึ้นเงินเดือน/เลื่อนตำแหน่ง/การครองตำแหน่ง
แหล่งสารสนเทศ (Data Sources)
สำหรับการศึกษา Bibliometrics แหล่งที่สำคัญได้แก่ รายการบรรณานุกรม(Bibliographies) ของบทความวิจัย และฐานข้อมูลประเภทบรรณานุกรม (Bibliographic Databases) ตัวอย่างฐานข้อมูลที่นิยมใช้ศึกษา ได้แก่
ISI มีคุณสมบัติพิเศษ หลายประการที่ได้รับการยอมรับ
ฐานข้อมูล SCIE ครอบคลุมวารสารประมาณ 5900 ชื่อ ฐานข้อมูล SSCI ครอบคลุมวารสารประมาณ 1700 ชื่อ ฐานข้อมูล AHCI ครอบคลุมวารสารประมาณ 1100 ชื่อ
ข้อวิพากษ์วิจารณ์ ISI
ISI ถูกวิพากษ์วิจารณ์ตลอดมาถึงความครอบคลุมของจำนวนชื่อวารสารที่ปรากฏในฐานมีเพียงเฉพาะวารสารภาษาอังกฤษ จาก สหรัฐอเมริกา และยุโรป และยังไม่ครอบคลุม หนังสือ รายงานการประชุม ซึ่งมีการอ้างอิงถึงเช่นกันด้วย ดังนั้นการเกิดขึ้นของฐานข้อมูลการอ้างอิงใหม่จึงได้รับการตอบรับเป็นอย่างดี
การวิเคราะห์การอ้างอิง คือการนับจำนวนครั้งที่บทความวิจัย/นักวิจัยได้รับการอ้างอิงจากบทความอื่นๆ ด้วยสมมติฐานที่ว่า สำคัญ/มีอิทธิพล ได้รับสูงกว่าเป็นดัชนีที่สูงกว่า การ Peer Review และ จำนวนผลงานที่ตีพิมพ์
จากผลงานวิจัยของ มหาวิทยาลัย อินเดียนา สหรัฐอเมริกา เปรียบเทียบหาข้อมูลการอ้างอิงของบทความของนักวิทยาศาสตร์ที่มีการสืบค้นในสาขา Information Science จากแหล่งข้อมูลหลายแหล่งคือ Web of Science /Scopus/ Google Scholar ผลการวิจัยพบว่า Scopus และ Google Scholar ให้จำนวนการอ้างอิงเพิ่มมากขึ้นร้อยละ 35 และ 160 ตามลำดับ โดยทั้งนี้พบข้อมูลสำคัญที่ว่าพฤติกรรมการอ้างอิงในแต่ละสาขาวิชาแตกต่างกันไป และยังค้นพบเรื่องที่สำคัญอีกว่า เห็นความเชื่อมโยงของสาขาวิชาโดยในศึกษาเรื่องนี้เป็นสาขาสารสนเทศศาสตร์ (information Science) พบมีความเชื่อมโยงกับสาขาวิทยาการคอมพิวเตอร์ (Computer Science) สาขาการศึกษา (Education) สาขาวิศวกรรมศาสตร์ (Engineering) และสาขา Cognitive Science จากหลักฐานนี้ สรุปได้ว่า การศึกษาวิจัยในสาขาวิชาต่างๆ มีแนวโน้มที่จะเป็นสหสาขาวิชามากขึ้น (Multidisciplinary) ซึ่งไม่สามารถพบข้อมูลนี้ได้หากใช้แหล่งข้อมูลจากฐานข้อมูล ISI เพียงแหล่งเดียว การใช้แหล่งข้อมูลที่หลากหลายมากขึ้นเกิดภาพแสดงความสัมพันธ์ของสาขาวิชาต่างๆ ช่วยสร้างแผนที่/ภาพของการสื่อสารทางวิชาการได้ถูกต้องชัดเจนมากยิ่งขึ้น เช่น ความสัมพันธ์ระหว่างผู้แต่ง หน่วยงาน สาขาวิชาประเทศ วารสาร
การเกิดขึ้นฐานข้อมูลการอ้างอิงแบบเว็บเบส (Web-Based Citation Database) ในช่วงเวลา 2 ปีที่ผ่านมานี้ ได้รับความนิยมจากนักวิเคราะห์การอ้างอิงอย่างดียิ่ง ทำให้งานการสืบค้นและวิเคราะห์ข้อมูลการอ้างอิงเป็นงานที่ท้าทายมากยิ่งขึ้น ฐานข้อมูลการอ้างอิงชุดใหม่ไม่ได้ครอบคลุมเฉพาะวารสาร รายงานการประชุมเท่านั้น ยังรวบรวมสิ่งพิมพ์ประเภทต่างๆ ในหลากหลายภาษา เช่น เฉพาะบทของหนังสือ วิทยานิพนธ์ รายงานการวิจัย รวมจำนวนหลายล้านรายการ
เอกรงค์
เอกรงค์ หรือ โมโนโครม (monochrome) หมายถึงรูปภาพ วัตถุ หรือรูปแบบการใช้สี ที่มีอยู่เพียงสีเดียว คำนี้เดิมใช้ในสาขาศิลปะ แต่ได้ถูกนำมาใช้ในด้านต่าง ๆ เช่น การพิมพ์ การถ่ายภาพ ภาพยนตร์ และ โทรทัศน์ แสดงถึงสิ่งต่าง ๆ ที่แสดงออกด้วยสีเดียวเป็นหลัก
ในทางฟิสิกส์มีการใช้คำว่าแสงเอกรงค์เพื่อเรียกรังสีแม่เหล็กไฟฟ้าที่มีความยาวคลื่นค่าเดียว (นั่นคือมีสีเดียว) แต่ว่านั่นเป็นแนวคิดที่มีความแตกต่างจากเอกรงค์ในความหมายเดิม
ในเทคโนโลยีการถ่ายภาพ
เทคโนโลยีการถ่ายภาพที่จับภาพโดยอัตโนมัติจากรังสีแสงมาเป็นภาพเอกรงค์ในลักษณะนี้ได้ถูกใช้ต่อมาจนแม้ถึงยุคที่เปลี่ยนมาใช้ฟิล์มถ่ายภาพ รวมถึงใช้ในการสร้างภาพยนตร์ซึ่งแสดงภาพเคลื่อนไหวด้วย
ทุกวันนี้เนื่องจากการพัฒนาของฟิล์มสี ภาพถ่ายแบบเอกรงค์จึงแทบไม่มีให้เห็นแล้วนอกจากภาพในอดีต อีกทั้งยังมีความพยายามที่จะเพิ่มสีสันให้กับภาพด้วยการนำเทคโนโลยีคอมพิวเตอร์กราฟิกส์ที่สร้างภาพโดยใช้คอมพิวเตอร์ ที่มีความเร็วในการประมวลผลเพิ่มขึ้นอย่างมากตั้งแต่ปลายศตวรรษที่ 20 อย่างไรก็ตาม ในช่วงแรกของการพัฒนาภาพสี ภาพเอกรงค์ยังเหนือกว่าฟิล์มสีในแง่ของความละเอียด และความไวต่อแสง งานวิดีโอจำนวนมากที่ผลิตออกมาถ่ายด้วยภาพเอกรงค์ นอกจากนี้ เนื่องจากบรรยากาศที่เป็นเอกลักษณ์ของภาพเอกรงค์ซึ่งให้ความประทับใจที่แตกต่างจากโลกที่มีสีสันที่ตามนุษย์เห็น จึงมีงานศิลปะที่จงใจใช้ภาพเอกรงค์ รวมถึงในกล้องดิจิทัล และอุปกรณ์สร้างภาพที่ทันสมัยบางผลิตภัณฑ์ก็ยังมีโหมดถ่ายภาพเอกรงค์
ในการตรวจจับภาพ
นอกจากนี้ ในช่วงทศวรรษที่ 2000 เซนเซอร์รูปภาพยังต้องใช้แสงมากในปริมาณหนึ่งเพื่อตรวจจับสีในกระบวนการแปลงลำแสงเป็นสัญญาณไฟฟ้าด้วย เซนเซอร์รูปภาพ ดังนั้นภาพเอกรงค์จึงยังคงเป็นกระแสหลักสำหรับกล้องมองกลางคืน นอกจากนี้ เนื่องจากเซนเซอร์รูปภาพเอกรงค์สามารถผลิตด้วยเทคโนโลยีระดับต่ำกว่า ในแง่ของเทคโนโลยีการผลิตผลิตภัณฑ์ที่มีราคาไม่แพงบางประเภทจะถ่ายภาพเอกรงค์นี้ในช่วงยุคที่เซนเซอร์รูปภาพเริ่มเป็นที่นิยม มีผลิตภัณฑ์ และในบรรดาชิ้นส่วนอิเล็กทรอนิกส์ ก็ยังมีอุปกรณ์ถ่ายภาพเอกรงค์ราคาต่ำจำนวนมากหมุนเวียนอยู่ แม้แต่ในกล้องวงจรปิดแบบราคาถูกที่ใช้งานได้ในพื้นที่ที่มีแสงน้อยก็มีผลิตภัณฑ์ที่ใช้เซนเซอร์รูปภาพเอกรงค์
ในจอแสดงผล
ในช่วงยุคแรกที่คอมพิวเตอร์ถูกพัฒนาขึ้นมา จอภาพที่ใช้แสดงผลคอมพิวเตอร์เป็นภาพเอกรงค์ นั่นเป็นเพราะข้อจำกัดของอุปกรณ์แสดงผล เช่น จอภาพผลึกเหลว และ จอภาพผลพลาส ม่าในยุคแรก ๆ สามารถแสดงผลของจุดบนจอได้เฉพาะในสถานะ "เปิดไฟ-ปิดไฟ" เท่านั้น นอกจากนี้ ยังมีปัญหาเรื่องความลึกสี ความจุพิกเซล ที่เก็บเนื้อหาที่จะแสดงบนจอแสดงผลนี้ แต่ต่อมาเมื่อสามารถติดตั้งหน่วยความจำได้มากมาย จอแสดงผลแบบเอกรงค์ก็ค่อย ๆ ล้าสมัย
ซง จี-อึน
ซง จี-อึน (송지은; Song Jieun; เกิด 5 พฤษภาคม ค.ศ. 1990) เป็นที่รู้จักกันในชื่อ จีอึน เป็นนักร้องและนักแสดงชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุ๊ปเกาหลีใต้ ซีเครต ในฐานะนักร้องหลักของกลุ่ม นอกจากนี้ เธอยังมีผลงานเดี่ยวในเกาหลีใต้ด้วยการเปิดตัวซิงเกิลที่ชื่อ "เยสเตอร์เดย์" และมีส่วนร่วมในซาวด์แทรคต่าง ๆ ในปี ค.ศ. 2011 เธอยังได้เปิดตัวซิงเกิลชุดที่สองของเธอในชื่อ "โกอิงเคซี" ร่วมกับ บัง ยง-กุก ซึ่งสามารถขึ้นอันดับหนึ่งบนแกออนชาร์ตด้วยยอดขาย 1,581,465 ชุดในเกาหลีใต้ ปัจจุบันเธอเซ็นสัญญาร่วมงานกับทีเอสเอ็นเตอร์เทนเมนต์
ประวัติ
ซง จี-อึน เกิดเมื่อวันที่ 5 พฤษภาคม ค.ศ. 1990 ในเกาหลีใต้ เธอเป็นบุตรเพียงคนเดียวที่มีความสนใจในดนตรีเมื่อเธอยังเด็ก ซงได้รับการออดิชันในสังกัดเจวายพีเอนเตอร์เทนเมนท์ตั้งแต่ช่วงแรก ในขณะที่อยู่ในสังกัดเจวายพีเอนเตอร์เทนเมนท์ เธอได้ร้องเพลงซาวด์แทรคจากละครโทรทัศน์เกาหลีในช่วงปี ค.ศ. 2007 และ 2008 ภายใต้สังกัดเจวายพีเอนเตอร์เทนเมนท์ เธอเคยได้รับการเปิดตัวในฐานะวงเกิร์ลกรุ๊ปร่วมกับ ฮโยริน จากซิสตาร์ และ มิน จากมิสเอ แต่แล้วก็ไม่ได้เปิดตัว ในภายหลังซงได้ย้ายออกจากเจวายพีเอนเตอร์เทนเมนท์ แล้วเข้าร่วมกับสังกัดทีเอสเอนเตอร์เทนเมนท์แทน ซึ่งในท้ายที่สุด เธอก็ได้เปิดตัวในฐานะส่วนหนึ่งของเกิร์ลกรุ๊ปที่ชื่อ ซีเครต
ซีเครต
ในเดือนกันยายน ค.ศ. 2009 ทีเอสเอนเตอร์เทนเมนท์ได้ประกาศเปิดตัวสมาชิกกลุ่มสี่สาวในเดือนตุลาคม ค.ศ. 2009 โดยมีซงพร้อมด้วย ฮัน ซองฮวา, จอง ฮานา และ ช็อน ฮโย-ซ็อง เปิดตัวในชื่อวง ซีเครต ซึ่งก่อนที่พวกเธอจะได้เปิดตัวนี้ ได้มีการแสดงเอกสารที่ใช้ชื่อ "ซีเครทสตอรี" ซึ่งได้เปลี่ยนแปลงภายหลังจากการเปิดตัวครั้งแรกของพวกเธอ และพวกเธอได้เปิดตัวซิงเกิลชุด "ไอวอนท์ยูแบ็ค" ในเดือนตุลาคม ค.ศ. 2009
งานเดี่ยว
เมื่อวันที่ 11 เมษายน ค.ศ. 2011 ซงได้มีส่วนร่วมในการเปิดสนาม โคเรียเบสบอลออร์แกไนเซชั่น ครั้งที่ 30 ร่วมกับ ฮโยซ็อง และในวันที่ 11 พฤษภาคม ค.ศ. 2011 ได้มีรายงานว่า ซงจะเข้าร่วมในรายการ "อิมมอร์ทัลซอง 2" ของทางช่องเคบีเอส ภายหลังจากเข้าร่วมรายการไปสี่ตอน ซงได้รับการจัดออกจากรายการ อิมมอร์ทัลซอง 2 เนื่องจากตารางเวลาขัดแย้งกัน
ในเดือนมกราคม ค.ศ. 2012 เธอได้ร้องเพลงธีม "อิทโคลด์" จากละครชุด เทคแคร์ออฟอัส, กัปตัน
มักซีมีเลียน เบียร์เชอร์-เบ็นเนอร์
ดร.มักซีมีเลียน อ็อสคาร์ เบียร์เชอร์-เบ็นเนอร์ (Maximilian Oskar Bircher-Benner; 22 สิงหาคม พ.ศ. 2410 – 24 มกราคม พ.ศ. 2482) เป็นแพทย์และนักโภชนาการชาวสวิสรุ่นบุกเบิก ผู้ทำให้มูสลีเป็นที่นิยม
ประวัติ
มักซีมีเลียน อ็อสคาร์ เบียร์เชอร์-เบ็นเนอร์ เกิดเมื่อวันที่ 22 สิงหาคม พ.ศ. 2410 ในเมืองอาเรา ประเทศสวิตเซอร์แลนด์ โดยมีบิดาชื่อ ไฮน์ริช เบียร์เชอร์ (Heinrich Bircher) และมารดาชื่อ แบร์ทา ครือซี (Berta Krüsi) เขาเข้าเรียนที่มหาวิทยาลัยซูริก เพื่อศึกษาทางด้านแพทยศาสตร์ จากนั้นเขาได้ก่อตั้งคลินิกโรคทั่วไปของตนเอง ในปีแรกที่เขาเปิดคลินิก เบียร์เชอร์-เบ็นเนอร์มีอาการของโรคดีซ่าน และเขาอ้างว่าเขาหายได้เพราะรับประทานแอปเปิลสด จากข้อสังเกตนี้ เขาได้ทำการทดลองเกี่ยวกับผลกระทบที่อาหารสดมีต่อร่างกาย และได้ส่งเสริมการบริโภคมูสลี ที่ประกอบไปด้วยข้าวโอ๊ตดิบ ผลไม้ และถั่ว เบียร์เชอร์-เบ็นเนอร์ขยายงานวิจัยด้านโภชนาการของเขา และได้เปิดสถานพยาบาลชื่อ "พลังชีวิต" (Vital Force) ใน พ.ศ. 2440 เขาเชื่อว่าผลไม้และผักสดมีคุณค่าทางอาหารสูงสุด อาหารที่ผ่านการปรุงหรือกระบวนการอื่นๆ มีคุ่นค่าทางอาหารน้อยรองลงมา ส่วนเนื้อมีคุ่นค่าทางอาหารน้อยที่สุด เบียร์เชอร์-เบ็นเนอร์เลิกกินเนื้อในที่สุด แม้นักวิทยาศาสตร์คนอื่นในขณะนั้นไม่ค่อยเห็นด้วยกับสิ่งที่เขาเรียกว่า "วิทยาศาสตร์การอาหารรูปแบบใหม่" สักเท่าไหร่ ทว่าคนทั่วไปกลับติดใจในความคิดของเขาและได้ชี้นำทางทำให้เขาสามารถขยายสถานพยาบาลของเขา รูปแบบการรับประทานตามแบบโภชนาการของเขาได้รับความนิยมเพิ่มขึ้นเรื่อย ๆ จนเขาเสียชีวิตเมื่อวันที่ 24 มกราคม พ.ศ. 2482 ณ ประเทศสวิตเซอร์แลนด์ ด้วยวัย 71 ปี เบียร์เชอร์-เบ็นเนอร์เขียนหนังสือที่ชื่อว่า วิทยาศาสตร์การอาหารสำหรับทุกคน (Food Science for All)
โภชนาการ
ณ สถานพยาบาลของเขาที่เมืองซือริช อาหารซึ่งประกอบด้วยผักและผลไม้สดถูกใช้เพื่อรักษาผู้ป่วย โดยเป็นการปฏิบัติซึ่งขัดต่อความเชื่อในสมัยคริสต์ศตวรรษที่ 19 เบียร์เชอร์-เบ็นเนอร์เชื่อว่าอาหารดิบมีสารอาหารมากกว่าเนื่องจากได้รับพลังงานโดยตรงจากดวงอาทิตย์ เขาเป็นหนึ่งในนักวิทยาศาสตร์คนแรก ๆ ในยุโรปที่เชื่อว่าอาหารไม่เพียงแต่สนองความหิวได้เท่านั้น แต่ยังสามารถใช้ทำให้ร่างกายแข็งแรง เขาสนับสนุนให้ผู้ที่มีสุขภาพแข็งแรงรับประทานอาหารดิบประมาณ 50% ทุกวัน ส่วนผู้ที่ร่างกายแข็งแรงควรรับประทานอาหารดิบ 100% อาลีเซอและแบร์ทา (พี่สาวและน้องสาวของเบียร์เชอร์-เบ็นเนอร์) สร้างสูตรอาหารที่ใช้ส่วนประกอบสด ๆ มากมายเพื่อทำให้อาหารดิบดูน่ารับประทานยิ่งขึ้น ด้วยความช่วยเหลือจากพี่สาวและน้องสาว สถานพยาบาลของเขาได้รับความนิยมอย่างล้นหลาม นอกจากนี้เขายังขยายคลินิกของเขาอีกด้วย
เบียร์เชอร์-เบ็นเนอร์เปลี่ยนนิสัยการกินของช่วงปลายคริสต์ศตวรรษที่ 19 จากที่กินแต่เนื้อสัตว์และขนมปังขาว เขาวางหลักของการกินผลไม้ ผัก และถั่ว นอกจากนี้ความคิดของเขาไม่ได้มีเพียงแต่ด้านโภชนาการเท่านั้น แต่ยังรวมไปถึงวินัยรูปแบบต่าง ๆ ณ สถานพยาบาลของเขาที่เมืองซือริช ผู้ป่วยต้องทำตามตารางประจำวันซึ่งคล้ายกับชีวิตอารามวาสี รวมไปถึง การเข้านอนเร็ว (เวลา 3 ทุ่ม) การฝึกด้านกายภาพ และงานการทำสวน อาหารแต่ละมื้อเริ่มต้นด้วยมูสลีชามเล็ก ซึ่งพัฒนาโดยเบียร์เชอร์-เบ็นเนอร์ ตามด้วยผักสดเป็นส่วนใหญ่และของหวาน ผู้ป่วยถูกห้ามไม่ให้ดื่มเครื่องดื่มแอลกอฮอล์ กาแฟ ช็อกโกแลต หรือสูบบุหรี่ ขณะกำลังรับการรักษา เบียร์เชอร์-เบ็นเนอร์ยังแนะนำให้ผู้ป่วยของเขาตากแดด อาบน้ำเย็น และใช้การอาบน้ำซึ่งมีคุณสมบัติเป็นยาที่ถูกพัฒนาโดยแพทย์ชาวอเมริกันที่มีชื่อว่า จอห์น ฮาร์วีย์ เคลล็อกก์ ทฤษฎีการใช้ชีวิตของเขาตั้งอยู่บนความกลมกลืนของคนและธรรมชาติ เหตุนี้เขาจึงตั้งชื่อสถานพยาบาลของเขาว่า "พลังชีวิต" ความคิดบางอย่างของเขาได้มาจากการเฝ้าดูชีวิตประจำวันของคนเลี้ยงแกะบนเทือกเขาแอลป์ ที่ใช้ชีวิตเรียบง่ายและมีร่างกายแข็งแรง
บทวิจารณ์
ความคิดทางด้านโภชนาการของเบียร์เชอร์-เบ็นเนอร์ตรงข้ามกับความเชื่อในสมัยนั้น ความคิดหลายอย่างของเขามาจากการสังเกตโดยไม่ได้ผ่านการทดลองและการวิเคราะห์ ด้วยเหตุนี้ เบียร์เชอร์-เบ็นเนอร์จึงถูกวิจารณ์อย่างหนักและไม่ค่อยได้รับความเคารพในฐานะนักโภชนาการ บทวิจารณ์หนึ่งในหนังสือสูตรอาหารของเขากล่าวว่า มีเพียงไม่กี่คนเท่านั้นที่สามารถรับประทานแค่ผักและผลไม้สดอย่างที่เบียร์เชอร์-เบ็นเนอร์แนะนำ เพราะว่าคนไม่ใช่สัตว์กินพืช
มรดก
ผลงานของเบียร์เชอร์-เบ็นเนอร์ไม่ได้รับการยอมรับจากนักวิทยาศาสตร์คนอื่น จนวิตามินและเกลือแร่ถูกค้นพบในผักและผลไม้เมื่อช่วงปี พ.ศ. 2473 ไม่นานหลังการเสียชีวิตของเขา สถานพยาบาลแห่งที่สองก็ถูกก่อตั้งขึ้นภายใต้ชื่อ "สถานพยาบาลของประชาชนสำหรับวิถีชีวิตบนฐานของธรรมชาติ" และบริหารตามความคิดของเบียร์เชอร์-เบ็นเนอร์ ใน พ.ศ. 2482 คลินิกพลังชีวิตถูกเปลี่ยนชื่อเป็น "คลินิกเบียร์เชอร์-เบ็นเนอร์" เพื่อเป็นการระลึกถึงเขา ในคริสต์ศตวรรษที่ 20 หลังการปิดตัวของสถานพยาบาล สถานที่ถูกใช้เป็นที่พักราคาประหยัดสำหรับนักเรียนอยู่พักหนึ่ง ก่อนถูกบริษัทประกันภัย Zürich Financial Services ซื้อไปและเปลี่ยนชื่อเป็น Zürich Development Center ซึ่งถูกใช้เพื่อฝึกอบรมผู้บริหาร และยังเป็นที่เก็บงานศิลปะส่วนบุคคลอีกด้วย
คอนสวรรค์ (พืช)
คอนสวรรค์ (ชื่อวิทยาศาสตร์: Ipomoea quamoclit L.) หรือชื่อพื้นเมืองอื่นคือ สนก้างปลา ดาวนายร้อย มี 3 สีคือแดง ชมพู ขาว เป็นพืชพื้นเมืองในแถบลาตินอเมริกา ทางใต้ของอินเดียเรียกว่า มายิล มานิกกัม (மயில் மாணிக்கம்) เป็นไม้เลื้อย
ลักษณะทั่วไป
เป็นไม้เลื้อยล้มลุก ลักษณะเป็นเถาเลื้อยพันกัน เมื่อออกดอกแล้วเถาจะเหี่ยวเฉาตาย มีอายุการปลูกแค่ 1 ปีต่อการปลูกในแต่ละครั้ง ใบมีลักษณะเป็นรูปไข่ ขอบใบมีลักษณะแยกเป็นแฉก ดอกมักออกดอกเป็นช่อ โดยช่อนึงมีดอกประมาณ 4-6 ดอก โดยมักชอบออกดอกตามง่ามใบ ลักษณะของดอกเมื่อบานแล้วมีรูปร่างคล้ายรูปดาว ส่วนเกสรมีสีขาว เป็นไม้เลื้อยที่ชอบแสงแดดจัด นิยมปลูกไว้ตามรั้วบ้านหรือตามซุ้มต่างๆ สามารถปลูกได้ในดินทุกชนิด แต่จะเจริญงอกงามได้ดีในดินร่วน ควรรดน้ำวันละ 2 ครั้ง คือ เช้า-เย็น
การปลูกและใช้ประโยชน์
นิยมปลูกเป็นไม้ประดับในเขตร้อน ถ้าปลูกนอกเขตร้อนจะเจริญได้เฉพาะในฤดูร้อนและตายในฤดูหนาว เป็นพืชที่ดึงดูดนกฮัมมิงเบิร์ดได้ดี กลายเป็นพืชรุกรานได้ Ipomoea × multifida เป็นลูกผสมระหว่าง I. quamoclit และ(I. hederifolia) ลูกผสมที่เป็น allotetraploid คือ Ipomoea sloteri
นาดาวบางกอก
บริษัท นาดาว บางกอก จำกัด เป็นบริษัทผลิตรายการโทรทัศน์ ภาพยนตร์ และจัดหานักแสดง อีกทั้งดูแลและพัฒนาศิลปินในสังกัด ปัจจุบันเป็นบริษัทในเครือของจีดีเอช ห้าห้าเก้า ก่อตั้งโดยทรงยศ สุขมากอนันต์ และเปิดทำการในวันที่ 9 กันยายน พ.ศ. 2552 จากข้อมูลปี 2564 นาดาวบางกอกมีศิลปินในสังกัดทั้งหมด 30 คน
ในวันที่ 10 พฤษภาคม พ.ศ. 2565 นาดาว บางกอก (รวมไปถึงนาดาวมิวสิค) ได้ประกาศยุติบทบาทในการเป็นบริษัทพัฒนา และดูแลศิลปิน รวมถึงการเป็นผู้ผลิตซีรีส์ ละคร หรือผลงานเพลงต่าง ๆ โดยมีผลตั้งแต่วันที่ 1 มิถุนายน พ.ศ. 2565 และเมื่อวันที่ 3 สิงหาคม พ.ศ. 2565 จีเอ็มเอ็ม แกรมมี่ ได้จำหน่ายเงินลงทุนทั้งหมดในนาดาวบางกอกให้กับทรงยศ เพื่อให้เป็นไปตามแผนเลิกกิจการต่อไป
พ.ศ. 2552-2555: จัดตั้งบริษัทเพื่อดูแลและพัฒนาศิลปินในสังกัด
นาดาวบางกอกเริ่มจัดตั้งเป็นบริษัทในปี พ.ศ. 2552 จากการเป็นบริษัทดูแลศิลปินภายใต้บริษัทจีเอ็มเอ็ม ไท หับ หรือ GTH เดิม โดยจินา โอสถศิลป์ (ผู้บริหาร GTH ณ ขณะนั้น) ได้มอบหมายให้ทรงยศ สุขมากอนันต์ ผู้กำกับในสังกัดมาทำหน้าที่ดูแลและบริหารบริษัทดูแลศิลปินใหม่แห่งนี้ โดยคำว่า "นาดาว" แปลความได้ว่า "ทุ่งนาที่ปลูกดวงดาว" เป็นชื่อที่คิดโดยจิระ มะลิกุล ตามคำขอของทรงยศ สุขมากอนันต์มาใช้เป็นชื่อบริษัทแห่งนี้จนถึงปัจจุบัน
พ.ศ. 2556-2558: ผลงานการผลิตเรื่องแรกของนาดาวบางกอก
แม้จุดประสงค์และเป้าหมายแรกของบริษัทคือการทำหน้าที่ดูแลและพัฒนาศิลปินในสังกัด แต่ด้วยความที่ทรงยศ สุขมากอนันต์เป็นผู้กำกับภาพยนตร์มาก่อน จึงต้องการให้บริษัทมีฝ่ายด้านผลิตคอนเทนต์เพื่อเป็นส่วนหนึ่งในการช่วยพัฒนาศิลปินในสังกัด ทำให้ในปี 2556 นาดาวบางกอกได้มีผลงงานการผลิตเรื่องแรกคือ Hormones วัยว้าวุ่น ซีรีส์ละครชุดที่ออกอากาศทางช่องวัน ซึ่งทำให้บริษัทมีชื่อเสียงเป็นอย่างมากและมีการผลิตภาคต่อในปี 2557 และ 2558 ทำให้นาดาวบางกอกมีการผลิตผลงานในด้านต่าง ๆ ออกมาอย่างต่อเนื่องจนถึงปัจจุบัน
อัครศาสนูปถัมภก
อัครศาสนูปถัมภก (Upholder of religions) หมายถึง พระมหากษัตริย์ผู้ทะนุบำรุงศาสนาต่าง ๆ
นาดาวบางกอก
พ.ศ. 2559-2560: ผลิตผลงานที่มีกระแสอย่างต่อเนื่อง
ปี 2558 หลังจากภาคสุดท้ายของซีรีส์ชุด Hormones วัยว้าวุ่นแล้ว ได้มีการผลิตมินิซีรีส์เรื่อง STAY ซากะ..ฉันจะคิดถึงเธอ เป็นมินิซีรีส์ที่ผลิตลงไลน์ทีวี หลังจากนั้นก็เริ่มผลิตผลงานเพื่อลงเฉพาะในไลน์ทีวี (Original Content) ที่เจาะกลุ่มวัยรุ่นตรงตามกลุ่มเป้าหมายเรื่อยมา